રિયલ એસ્ટેટ ડેવલપરો-બિલ્ડરો સિમેન્ટ-ઉત્પાદકો સામે કૉમ્પિટિશન કમિશન ઑફ ઇન્ડિયા (CCI)માં ફરિયાદ કરવા સજ્જ થયા છે. અગાઉ આ કમિશને ૨૦૧૨માં ૧૧ સિમેન્ટ-ઉત્પાદક કંપનીઓને એમની આવી ગેરવાજબી પ્રવૃત્તિ બદલ ૬૩૦૦ કરોડ રૂપિયાની પેનલ્ટી કરી હતી. આમ બિલ્ડરો ભેગા થઈ સિમેન્ટનો ભાવવધારો તાત્કાલિક પાછો ખેંચવા સિમેન્ટ-ઉત્પાદકો પર દબાણ લાવવાની કોશિશ કરી રહ્યા છે. સિમેન્ટ કંપનીઓ દ્વારા પૂર્ણ ક્ષમતાએ ઉત્પાદન કરવામાં આવતું ન હોવા છતાં તેમ જ સિમેન્ટની ઓછી ડિમાન્ડ છતાં સિમેન્ટના ભાવ માત્ર થોડા સપ્તાહમાં જ ૫૦ ટકા કરતાં વધુ ઊંચા ગયા છે. આમ પુરવઠો ઘટાડી કૃત્રિમ અછત પેદા કરવાની સિમેન્ટ-ઉત્પાદકોની ચાલ જણાય છે જે સ્પક્ટપણે કાર્ટેલનો નિર્દેશ કરે છે. જોકે સિમેન્ટ-ઉત્પાદકો આ આક્ષેપોનો ઇનકાર કરી રહ્યા છે.